## Metrovalencia obri les instal·lacions de València Sud al col·legi José Senent de Massarrojos

*** L’activitat Metroescola pretén acostar als escolars el funcionament de la xarxa i els beneficis de l’ús del transport públic
* Una trentena d’alumnes i professors de 1r i 2n cicle de Primària han conegut el funcionament de la xarxa, tallers i la cabina d’una unitat**

Ferrocarrils de la Generalitat Valenciana (FGV) ha desenvolupat una visita educativa del programa Metroescola, amb la participació del Col·legi José Senent de Massarrojos.

Una trentena d’alumnes i professors del primer i segon cicle de Primària d’este centre han protagonitzat esta activitat educativa que té com a objectiu que els escolars coneguen el funcionament de la xarxa i els beneficis de l’ús del transport públic.

La visita ha començat a l’estació de València Sud, seu d’FGV, a la qual han arribat en la línia 1 (Bétera-Castelló) des de l’estació de Massarrojos, on se’ls ha explicat què és i què fa FGV, com funciona Metrovalencia, el tipus d’estacions i parades que té i els trens i tramvies dels quals disposa.

El grup ha pogut conéixer els tallers i, posteriorment, han accedit a una de les unitats estacionades a València Sud per a conéixer com funciona i rebre una sèrie d’indicacions bàsiques sobre normes de comportament en el seu interior.

Metroescola és una activitat gratuïta que organitza FGV i està dirigida als escolars pertanyents al cicle de Primària. Estes visites educatives es presenten com un complement del procés de formació dels alumnes i permeten destacar la importància que té el transport públic en el desenvolupament sostenible de les grans ciutats com a alternativa al vehicle privat.

Fecha: 21/02/2024